Държавен вестник, бр. 65, 2019 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  65
Раздел V
Епидемиологичен надзор на туберкулозата
Чл. 24. (1) Лечебните заведения по чл. 3, 
ал. 1 регистрират случаите на туберкулоза 
в журнали и в специализирана електронна 
информационна система за регистриране на 
пациенти с туберкулоза, суспектни и кон-
тактни лица. 
(2) Директорът на лечебно заведение по 
чл. 3, ал. 1 определя ежегодно със заповед 
специалист по пневмология и фтизиатрия, 
отговорен за контрола на туберкулозата, 
и медицински специалист, отговорен за 
регистрацията на пациенти с туберкулоза 
в специализирана електронна информаци-
онна система за регистриране на пациенти 
с туберкулоза, суспектни и контактни лица.
(3) Лечебните заведения по чл. 3, ал. 1 
изпращат информацията по ал. 1 на всеки 
три месеца в Министерството на здравеопаз-
ването съгласно формата по приложение № 4, 
както и годишна верифицирана информация 
по посочената форма.
(4) Лечебните заведения по чл. 3, ал. 1 
изпращат в Министерството на здравеопаз-
ването и: 
1. тримесечен отчет за проведеното про-
филактично лечение с изониазид съгласно 
приложение № 5; 
2. тримесечен отчет за дейности по кон-
трола на туберкулозата съгласно приложение 
№ 6. 
(5) Информацията по ал. 1 за контактни 
лица се изпраща всеки месец на РЗИ.
Чл. 25. Националният център по заразни 
и паразитни болести регистрира потвърде-
ните случаи с мултирезистентна (MDR-TB), 
включително рифампицин резистентна (RR-
TB) и екстензивнорезистентна (XDR-TB) 
туберкулоза в лабораторен журнал и в спе-
циализираната информационна система за 
туберкулоза.
Чл. 26. Здравната информация за лицата с 
туберкулоза се изпраща на Министерството 
на здравеопазването под код, изключващ 
възможността за идентифицирането на кон-
кретното лице, съгласно приложение № 7.
Чл. 27. Съобщаването на случаите на ту-
беркулоза се извършва съгласно Наредба № 21 
от 2005 г. за реда за регистрация, съобщаване 
и отчет на заразните болести. 
Чл. 28. Лечебните заведения за диагно-
стика и лечение на туберкулоза изпращат 
годишен отчет – регистрирани заболявания 
от активна туберкулоза и хронични неспеци-
фични белодробни заболявания на Национал-
ния център по обществено здраве и анализи, 
по образец, утвърден от Министерството на 
здравеопазването и Националния статисти-
чески институт. 
Раздел VІ
Осигуряване на качеството на лабораторната 
диагностика
Чл. 29. Лечебните заведения, които из-
вършват изследвания за туберкулоза, оси-
гуряват дейността си чрез прилагане на 
утвърдения с наредба на министъра на 
здравеопазването медицински стандарт 
„Микробиология“.
Чл. 30. (1) Микробиологичните лабора-
тории за диагностика на туберкулозата в 
лечебните заведения по чл. 3, ал. 1 преми-
нават два пъти годишно през външна оценка 
на качеството чрез провеждането на меж-
дулабораторни сравнителни изследвания в 
рамките на национална система за външна 
оценка на качеството, организирана от отдел 
„Микробиология“ на НЦЗПБ и Национална-
та референтна лаборатория по туберкулоза 
към НЦЗПБ. 
(2) Микробиологичните лаборатории, ус-
пешно представили се в системата за външна 
оценка на качеството, получават сертификат 
от НЦЗПБ.
Чл. 31. В едномесечен срок от приключ-
ване на всеки цикъл на външната оценка на 
качеството НЦЗПБ съобщава резултатите на 
Министерството на здравеопазването, РЗИ 
и НЗОК.
Чл. 32. (1) Националната референтна 
лаборатория по туберкулоза към НЦЗПБ 
участва в международна система за контрол 
на качеството.
(2) В едномесечен срок от приключване на 
оценката НЦЗПБ изпраща на Министерството 
на здравеопазването доклад за резултатите 
от оценката.
Допълнителна разпоредба
§ 1. По смисъла на тази наредба в специ-
ализирана електронна информационна сис-
тема за лица с диагноза туберкулоза лицата 
се записват с код, образуван от инициалите 
на лицето и ден/месец/година на раждане. 
Заключителна разпоредба
§ 2. Наредбата се издава на основание 
чл. 60, ал. 5 във връзка с чл. 87, ал. 3 от 
Закона за здравето. 
Министър:  
Кирил Ананиев